**Kuntec Oy** (vuoteen 2017 asti **Turun Seudun Kuntatekniikka Oy**) on Turun talousalueella toimiva infrastruktuurialan palveluyritys, joka muodostettiin yhdistämällä ja yhtiöittämällä kaksi kunnallista liikelaitosta, Turun kaupungin Viherliikelaitos ja Kunnallistekniikkaliikelaitos vuoden 2012 alusta. Yrityksen omistaa Turun kaupunki. Yrityksen toimialaan kuuluu maa- ja vesirakennustöiden, viherrakentamistöiden, metsänhoitotöiden, liikunta- ja leikkipaikkarakentamistöiden sekä näihin liittyvien kuljetus-, rakennus-, ylläpitotöiden suorittaminen, suunnittelu ja konsultointi. Yhtiö tarjoaa palvelujaan kunnille, yrityksille, yhteisöille ja yksityistalouksille. Yhtiö vuokraa lippuja, lipputankoja, huomiokartioita, lippusiimaa, erilaisia suoja-aitoja, liikennemerkkejä sekä muita liikenteenohjaukseen tarvittavia laitteita.

Vuonna 2015 Kuntec osti perinteikkään turkulaisen Kauppilan piha- ja puutarhakeskuksen ja antoi sille uuden nimen Flör.

Kuntec Oy:n liikevaihto on noin 38 M€.

Yrityksen toimitusjohtaja on Harri Kaunisto. Vuosina 2019-2020 toimitusjohtajana toimi Ari Aho ja vuosina 2012-2018 Karri Knaapinen.

Yhtiö ei ole julkinen hankintayksikkö ja se toimii normaaleilla kilpailumarkkinoilla. Yhtiön hallitus koostuu turkulaisista poliitikoista ja hallitusammattilaispuheenjohtajasta.*lähde?*

Helmikuussa 2019 Kuntec hävisi Turun keskusta-alueen kunnossapidosta käydyn tarjouskilpailun Destian ja piharakennusyhtiö Entin muodostamalle yhteisyritykselle nimeltä Desentti. Kuntec on hoitanut alueen kunnossapitoa aiemman puitesopimuksen nojalla, jossa ei ole ollut sakkosanktiota kuten Turun muilla kunnossapitoalueilla. Kuntec on saanut talvella 2018–2019 erityisen paljon palautetta keskusta-alueen kunnossapidon ongelmista. Tarjouskilpailun häviämisen arvellaan *Turun Sanomien* tietojen mukaan merkitsevän jopa 150 henkilön irtisanomista ja kenties koko Kuntecin toiminnan alasajoa.

Talous
------

* Vuoden 2012 liikevaihto 35,211 M€ ja liiketulos 0,159 M€ (henkilökuntaa 272)
* Vuoden 2013 liikevaihto 36,502 M€ ja liiketulos 0,775 M€ (henkilökuntaa 272)Omavaraisuusaste 21,2 %
* Vuoden 2014 liikevaihto 37,707 M€ ja liiketulos 2,353 M€ (henkilökuntaa 270)Omavaraisuusaste 32,3 %
* Vuoden 2015 liikevaihto 37,810 M€ ja liiketulos 3,315 M€ (henkilökuntaa 198) Omavaraisuusaste 46,5 %
* Vuoden 2016 liikevaihto 31,852 M€ ja liiketulos 1,568 M€ (henkilökuntaa 218) Omavaraisuusaste 50,7 %
* Vuoden 2017 liikevaihto 39,195 M€ ja liiketulos 1,569 M€ (henkilökuntaa 219)  Omavaraisuusaste 34,2 %

Lähteet
-------

1. 1 2 3 4 5   Vainu.io *vainu.io*.
2. ↑  Turun Seudun Kuntatekniikka Oy aloitti toimintansa. TurkuAMK.
3. ↑  Turun kaupungin Kuntec osti Kauppilan puutarhan. Turun Sanomat.
4. ↑  Kauppila on jatkossa Flör *Turkulainen*.  29.11.2016. Viitattu 18.2.2019.
5. ↑  Harri Kaunisto Kuntec Oy:n toimitusjohtajaksi *www.kuntec.fi*. Viitattu 19.12.2018.
6. ↑  Osakeyhtiö aloittaa toimintansa vuoden 2012 alusta, Karri Knaapinen Turun Seudun Kuntatekniikka Oy:n toimitusjohtajaksi (Arkistoitu – Internet Archive)
7. ↑  Lepänrinne, Jenni: Destia ottaa hoitaakseen keskusta-alueen kunnossapidon – Turku hylkäsi oman yhtiönsä tarjouksen *Turun Sanomat*.  14.2.2019. Viitattu 18.2.2019.  (Tilaajille.)
8. ↑  Vuosikertomus 2012
9. ↑  Vuosikertomus 2013
10. ↑  Vuosikertomus 2014
11. ↑  Vuosikertomus 2015 Kuntec Infra *Issuu*. Viitattu 19.12.2018. (englanniksi)
12. ↑
13. ↑

Aiheesta muualla
----------------

* Kuntecin verkkosivusto
* Flör